**Bosna i Hercegovina: Mržnja, negiranje genocida, veličanje ratnih zločina mora prestati – ekspert UN-a**

SARAJEVO (10. decembar 2021.) – Ekspert UN-a je danas pozvao Bosnu i Hercegovinu da hitno prioritizira zaštitu ljudskih prava nad političkim agendama podjele, u naporima tranzicijske pravde da se adresiraju ozbiljna kršenja prava koja su počinjena u ratnom sukobu 1992.-1995.

Po završetku osmodnevne [zvanične posjete](https://eur03.safelinks.protection.outlook.com/?url=https%3A%2F%2Fwww.ohchr.org%2FEN%2FNewsEvents%2FPages%2FDisplayNews.aspx%3FNewsID%3D27946%26LangID%3DE&data=04%7C01%7Cpavle.banjac%40undp.org%7Cdcfcfb266d15402c922a08d9bbed54f7%7Cb3e5db5e2944483799f57488ace54319%7C0%7C0%7C637747450279066408%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=9tEPqPXR78D4L%2FAKL69CH2ps3mZZE8dq5ZxyyjTe6I8%3D&reserved=0) Bosni i Hercegovini, Specijalni izvjestilac za promociju istine, pravde, obeštećenja i garancija neponavljanja, Fabian Salvioli, naglasio je zabrinutost zbog povećanog govora mržnje, veličanja ratnih zločina i negiranja genocida i zločina protiv čovječnosti u zemlji.

Salvioli je pozvao Vladu da hitno ostvari napredak kroz sveobuhvatan plan tranzicijske pravde i da obuzda polarizaciju i retoriku mržnje, kroz pristup zasnovan na ljudskim pravima.

Ekspert UN-a je pozdravio „napore koje je Bosna i Hercegovina uložila, uz podršku međunarodne zajednice, da ponovo izgradi institucije i da riješi određene aspekte ratnog naslijeđa, posebno kroz procesuiranje ratnih zločina i potragu za nestalim osobama, ali je naglasio da je razočaran znatnim umanjenjem ritma ovih napora u proteklom desetljeću“.

“Ipak, političke agende podjela, nacionalistička retorika i političko potkusurivanje političkih elita, potpuno su zaustavile napredak,“ izjavio je Salvioli.

Obaveze u vezi sa ljudskim pravima koje ima država Bosna i Hercegovina nisu predmet pregovora, jer su one definisane sporazumima u kojima je zemlja strana potpisnica, rekao je.

“Primjećujem sa zabrinutošću nedovoljan napredak koji je učinjen u ispunjavanju obaveza države po osnovu ljudskih prava, u vezi sa punim i učinkovitim obeštećenjem svim žrtvama sukoba, bez diskriminacije; memorijalizacijom svih kršenja ljudskih prava i patnji koje su sve žrtve sukoba doživjele; prikupljanjem, očuvanjem i prijenosom evidencije o kršenjima prava iz prošlosti sadašnjim i budućim generacijama; ispunjavanjem prava povratnika; usvajanjem učinkovitih garancija neponavljanja, posebno na polju obrazovanja, kulture, zaštite ljudskih prava i provjeravanja ratne prošlosti sigurnosnih, pravosudnih i drugih službi; te u vezi sa neučinkovitim djelovanjem prema govoru mržnje, negiranju genocida, zločina protiv čovječnosti i ratnih zločina, kao i veličanju ratnih zločinaca“, izjavio je.

Tokom njegove posjete, Salvioli se susreo sa vladinim zvaničnicima, predstavnicima civilnog društva i ljudskih prava, preživjelim žrtvama ratnih strahota, porodicama žrtava i preživjelih te predstavnicima međunarodne zajednice. Također je posjetio lokacije masovnih grobnica, bivše koncentracione logore, masovne grobnice, spomenike i muzeje posvećene sjećanju na prošlost.

Ekspert je pozvao Vladu Bosne i Hercegovine da obnovi svoje napore i unaprijedi sveobuhvatan plan tranzicijske pravde, u svrhu postizanja učinkovitog pomirenja, održavanja mira i sprečavanja ponavaljanja strahota iz prošlosti. „Takav plan treba biti zasnovan na postojećim međunarodnim obavezama države i da stavi prava svih žrtava u središte bilo koje zakonodavne ili odluke o politikama,“ kazao je.

“Također želim pozvati međunarodnu zajednicu da odlučno podrži Bosnu i Hercegovinu u ovom ključnom poduhvatu.“

Specijalni izvjestitelj će Vijeću za ljudska prava podnijeti puni izvještaj o svojoj posjeti u 2022. godini.

KRAJ

***g. Fabian Salvioli****(Argentina) je 2018. godine imenovan od strane Vijeća UN-a za ljudska prava za* [*Specijalnog izvjestioca za promociju istine, pravde, obeštećenja i garancija za neponavljanje*](https://eur03.safelinks.protection.outlook.com/?url=https%3A%2F%2Fwww.ohchr.org%2FEN%2FIssues%2FTruthJusticeReparation%2FPages%2FIndex.aspx&data=04%7C01%7Cpavle.banjac%40undp.org%7Cdcfcfb266d15402c922a08d9bbed54f7%7Cb3e5db5e2944483799f57488ace54319%7C0%7C0%7C637747450279076407%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=2iLmQooB3dELUPYZaG0C8W5pqS1uF2rNip6bdlRN9vM%3D&reserved=0)*. On je advokat za ljudska prava i univerzitetski profesor. Fabian Salvioli je profesor Međunarodnog prava i Ljudskih prava na Pravnom fakultetu Univerziteta La Plata. Bio je predavač u mnogim državama i na univerzitetima širom Amerike, Evrope, Afrike i Azije. G. Salvioli je autor nekoliko knjiga i članaka o međunarodnom pravu o ljudskim pravima. Bio je član Komiteta za ljudska prava Ujedinjenih nacija između 2009. i 2016. godine, a njegov predsjednik između 2015. i 2016. godine. Kao Specijalni izvjestilac, g. Salvioli je dijelom onoga što je poznato kao* [*Specijalne procedure*](https://eur03.safelinks.protection.outlook.com/?url=http%3A%2F%2Fwww.ohchr.org%2FEN%2FHRBodies%2FSP%2FPages%2FWelcomepage.aspx&data=04%7C01%7Cpavle.banjac%40undp.org%7Cdcfcfb266d15402c922a08d9bbed54f7%7Cb3e5db5e2944483799f57488ace54319%7C0%7C0%7C637747450279076407%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=kSEXpwOKoLsLEeGU4XHthOHfg2%2FbJYzmw67zK%2FPf52s%3D&reserved=0) *Vijeća za ljudska prava. Specijalne procedure, najveće tijelo neovisnih eksperata u UN sistemu ljudskih prava, je zajedničko ime za neovisne mehanizme utvrđivanja činjenica i monitoringa Vijeća, koje adresiraju ili konkretne situacije država ili tematska pitanja u svim dijelovima svijeta. Eksperti Specijalnih procedura rade volonterski; oni nisu osoblje UN-a i ne primaju platu za svoj rad. Oni su neovisni od bilo koje države ili organizacije u služe u svom kapacitetu kao pojedinci.*